stanford-oval/wikipedia huggingface dataset:
ארמניה באירוויזיון 2024
באירוויזיון > הצבעה > נקודות שהוענקו על ידי ארמניה > גמר > תוצאות הצבעה מפורטות

צוותי השיפוט בתחרות מונים חמישה אנשי מקצוע בתעשיית המוזיקה, אזרחי המדינה אותה הם מייצגים. שמותיהם פורסמו לפני התחרות בשם השקיפות. כל צוות שיפוט דירג את 26 השירים שהתחרו בגמר על פי יכולות ווקאליות, ההופעה על הבמה, הרכב השיר ומקוריותו. בנוסף, נאסר על כל שופט להיות קשור בצורה כלשהי עם אחד האמנים המתחרים. הדירוגים האישיים של כל שופט וכן תוצאות הצבעות הקהל פורסמו זמן קצר לאחר מכן.
| סדר | מדינה | שופטים> שופט 1 | שופטים> שופט 2 | שופטים> שופט 3 | שופטים> שופט 4 | שופטים> שופט 5 | שופטים> דירוג | שופטים> נקודות | קהל> דירוג | קהל> נקודות |
| --- | --- | --- | --- | --- | --- | --- | --- | --- | --- | --- |
| 01 |  שוודיה | 11 | 13 | 16 | 5 | 11 | 12 |  | 15 |  |
| 02 |  אוקראינה | 7 | 14 | 21 | 13 | 12 | 13 |  | 8 | 3 |
| 03 |  גרמניה | 9 | 12 | 19 | 3 | 13 | 10 | 1 | 11 |  |
| 04 |  לוקסמבורג | 17 | 16 | 7 | 15 | 15 | 14 |  | 13 |  |
| 05 |  הולנד | 19 | 23 | 18 | 24 | 20 | 23 |  | N/A |  |
| 06 |  ישראל | 24 | 11 | 25 | 22 | 7 | 15 |  | 10 | 1 |
| 07 |  ליטא | 22 | 15 | 20 | 18 | 21 | 22 |  | 14 |  |
| 08 |  ספרד | 20 | 24 | 22 | 21 | 22 | 24 |  | 18 |  |
| 09 |  אסטוניה | 18 | 18 | 15 | 23 | 17 | 20 |  | 16 |  |
| 10 |  אירלנד | 25 | 25 | 23 | 25 | 25 | 25 |  | 9 | 2 |
| 11 |  לטביה | 23 | 20 | 17 | 14 | 19 | 21 |  | 17 |  |
| 12 |  יוון | 12 | 5 | 11 | 6 | 8 | 7 | 4 | 2 | 10 |
| 13 |  הממלכה המאוחדת | 15 | 21 | 13 | 9 | 23 | 17 |  | 23 |  |
| 14 |  נורווגיה | 14 | 17 | 9 | 16 | 18 | 16 |  | 20 |  |
| 15 |  איטליה | 6 | 2 | 2 | 7 | 2 | 3 | 8 | 5 | 6 |
| 16 |  סרביה | 16 | 6 | 6 | 8 | 6 | 6 | 5 | 24 |  |
| 17 |  פינלנד | 8 | 22 | 24 | 19 | 24 | 18 |  | 21 |  |
| 18 |  פורטוגל | 5 | 3 | 3 | 2 | 3 | 2 | 10 | 19 |  |
| 19 |  ארמניה |  |  |  |  |  |  |  |  |  |
| 20 |  קפריסין | 10 | 7 | 12 | 12 | 5 | 9 | 2 | 7 | 4 |
| 21 |  שווייץ | 1 | 4 | 8 | 4 | 4 | 4 | 7 | 3 | 8 |
| 22 |  סלובניה | 21 | 19 | 14 | 20 | 14 | 19 |  | 22 |  |
| 23 |  קרואטיה | 3 | 9 | 4 | 10 | 16 | 5 | 6 | 4 | 7 |
| 24 |  גאורגיה | 4 | 8 | 10 | 17 | 9 | 8 | 3 | 6 | 5 |
| 25 |  צרפת | 2 | 1 | 1 | 1 | 1 | 1 | 12 | 1 | 12 |
| 26 |  אוסטריה | 13 | 10 | 5 | 11 | 10 | 11 |  | 12 |  |
ביאורים

↑  הולנד נפסלה כמה שעות לפני הגמר.
ז'אקו והיצאניות

| --- | --- |
כרזת הסרט
כרזת הסרט
 בימוי:  פול ל. סמית' 
 הופק בידי:  מיכאל שוילי
 תסריט:  אלי תבור 
 עריכה:  אד אורשן
 שחקנים ראשיים:  אושיק לוי נינט דינר תמי ספיבק דודו טופז עליזה אביב
 מוזיקה:  מישה סגל
 צילום:  אמנון אבן טוב
 מדינה:  ישראל ישראל
 חברת הפקה:  אולפני הרצליה
 הקרנת בכורה:  1972
 משך הקרנה:  93 דקות
 שפת הסרט:  עברית
 סוגה:  סרט דרמה 
 דף הסרט ב־IMDb
 
ז'אקו והיצאניות הוא סרט מלודרמה ופשע ישראלי משנת 1972 בבימויו של פול סמית לפי תסריט של אלי תבור והאל פרל המבוסס על רעיון של מיכאל שוילי.
הסרט נחשב ייחודי בשל סצנות סקס ועירום, מה שלא היה מקובל באותה תקופה בקולנוע הישראלי.
תקציר העלילה

ז'אקו (אושיק לוי) הוא עבריין בעל מועדון לילה בשם "לאס וגאס" בעיר התחתית בחיפה המשמש מקום לריקודים, שתיית אלכוהול ושירותי זנות בקומה השנייה. שותפתו למקום והיצאנית הבכירה שם היא גליה (תמי ספיבק).
לגליה יש אחות בשם יעל (נינט דינר) שגם הייתה יצאנית בעברה אך חזרה למוטב, התחתנה עם יורם (משה סולו) ונולד להם בן בשם רוני. בגלל הסתבכות כספית של יורם הם נאלצים לגור בבית אמו (רות גלר) הממררת ליעל את חייה.
ז'אקו נותן טרמפ במכוניתו ההדורה לבחורה בשם הלן (עליזה אביב). הוא מתיידד איתה בלשונו החלקה, ואף מטיילים יחד במערות ראש הנקרה, משכן אותה בבית מלון מהודר, ולבסוף מביא אותה למועדון הלילה שלו, ועם הזמן היא קולטת במה מדובר והופכת ליצאנית. בעת מריבה במועדון היא דוקרת את גליה. גליה מטופלת במקום ומבקשת להזעיק את יעל. יעל מגיעה למועדון כשחמותה עוקבת אחריה, ומוזעקת משטרה למקום ועוצרת את כל היצאניות ואת יעל, וכך גם מתברר עברה.
חמותה לא מאפשרת לה לראות את רוני בפגישה האחרונה שלהם היא עונדת לו חצי תליון ועל עצמה את החצי השני. כעבור זמן קצר מתברר שהמשפחה מכרה את הבית ועברה עם רוני לארצות הברית.
יעל חוזרת למועדון וז'אקו מציע לה לגור במקום ולנהל אותו ללא צורך לשכב עם הלקוחות. הוא עצמו מסתבך עם עבריינים והמשטרה ונעצר. כעבור שבועיים הוא חוזר ומתחיל עם יעל והיא נסחפת עד שמגיעה גליה ומטיחה בה דברים קשים על בגידתה.
יעל עוזבת את המועדון ומוצאת עבודה כעוזרת בביתה של אשת עסקים עשירה (שרית ישי) הנמצאת רוב הזמן בחו"ל ובבית נמצאת בתה הסטודנטית, מירי (גליה גופר). בן הזוג שלה הוא סגן צעיר ויפהפה בשם רוני (דודו טופז). יעל מבחינה בתליון על צווארו ומזהה אותו כחצי התליון שענדה לבנה רוני אך אין היא אומרת דבר. בינתיים נרצח ז'אקו על ידי עבריינים.
הזוג הצעיר מחליט להתחתן וכולם מתכוננים לנסוע אך באתו זמן יעל נדרסת על ידי רכב ונפצעת קשה. הם נזעקים לבית החולים ורוני מבחין בחצי התליון שלה, שולף את התליון שלו ורואה ששני החצאים תואמים ואז מסתבר לו שזו אמא שלו אך זה מאוחר. יעל עוצמת עיניה והולכת לעולמה.
שחקנים

| שחקן | תפקיד |
| --- | --- |
אושיק לוי/משה צדקה (כפיל): ז'אקו
נינט דינר: יעל
תמי ספיבק: גליה
עליזה אביב: הלן
משה סולו: יורם
רות גלר: אמא של יורם
גליה גופר: מירי
שרית ישי לוי: אמא של מירי
דודו טופז: רוני
7 באוקטובר

ערך זה עוסק ביום בשנה. אם התכוונתם למשמעות אחרת, ראו .
7 באוקטובר הוא היום ה-280 בשנה בלוח הגרגוריאני (281 בשנה מעוברת). עד לסיום השנה נשארו עוד 85 ימים.
נשיא ארצות הברית ג'ו ביידן מדליק נר ב-7 באוקטובר 2024 לזכר הנרצחים
לאחר טבח שבעה באוקטובר ב-2023, נעשה הביטוי "7 באוקטובר" לכינוי נפוץ המתייחס לאירועי אותו היום, וכן כינוי כללי לאירועים דומים שעלולים לקרות בעתיד. מלחמת חרבות ברזל מכונה לעיתים קרובות "מלחמת 7 באוקטובר".
אירועים היסטוריים ביום זה

1571 – קרב לפנטו – האימפריה העות'מאנית מפסידה בקרב הימי הגדול האחרון בספינות משוטים
1714 – מהומות אזרחיות באלקמאר, הולנד, עקב הטלת מס על בירה
1777 – קרב סרטוגה השני במלחמת העצמאות של ארצות הברית
1868 – אוניברסיטת קורנל (באית'קה, ניו יורק) נפתחת
1879 – גרמניה ואוסטרו-הונגריה חותמות על הברית ההדדית להגנה מפני רוסיה
1886 – ספרד מבטלת את העבדות בקובה
1897 – ייסוד הבונד בווילנה
1908 – כרתים מורדת באימפריה העות'מאנית ומצטרפת ליוון
1928 – האצן הפיני פאבו נורמי קובע שיא עולם בריצת 10 מייל
1940 – גרמניה פולשת לרומניה
1944 – הזונדרקומנדו היהודים מארגנים ניסיון-מרד במחנה ההשמדה אושוויץ-בירקנאו. הניסיון נכשל, ושני שלישים מאלה שלקחו בו חלק נרצחו
1949 – ייסוד הרפובליקה הדמוקרטית הגרמנית (מזרח גרמניה)
1950 – כוחות ארצות הברית פולשים לקוריאה בחצותם את קו-הרוחב 38
1950 – צבא השחרור העממי פולש לתוך שטח טיבט ומתחיל את ההשתלטות הסינית על טיבט
1952 – הבקשה לאישור הפטנט על הברקוד אושרה. את הפטנט רשמו המשקיעים נורמן וודלנד וברנרד סילבר
1959 – לוויין המחקר הסובייטי "לונה 3" מצלם לראשונה את צידו הנסתר של הירח
1977 – החוקה הסובייטית הרביעית נכנסת לתוקף
1981 – חוסני מובארכ מתמנה לנשיא בפועל של מצרים
1985 – הספינה "אקילה לאורו" נחטפת על ידי טרוריסטים פלסטינים
1993 – פרס נובל לספרות מוענק לסופרת האמריקנית טוני מוריסון
2000 – ארגון החזבאללה הורג שלושה חיילי צה"ל: בני אברהם, עדי אביטן ועומר סוועאד וחוטף את גופותיהם ללבנון
2001 – הפלישה האמריקאית לאפגניסטן מתחילה במתקפה אווירית ופעולות קרקעיות חשאיות
2003 – אחמד קריע ("אבו עלאא") נכנס לתפקיד ראש הממשלה ברשות הפלסטינית
2003 – ארנולד שוורצנגר נבחר למושל קליפורניה
2004 – נערכה מתקפת טרור בסיני על מלון הילטון טאבה וחוף ראס א-שטן
2018 – התרחש פיגוע הירי באזור התעשייה ברקן, פיגוע ירי בשומרון בו מחבל פלסטיני רצח שני ישראלים ופצע אישה באורח קשה
2023 – אירע טבח שבעה באוקטובר מרצועת עזה ובעקבותיו פרצה מלחמת חרבות ברזל
חגים ואירועים החלים ביום זה

מזרח גרמניה – יום הרפובליקה
6 באוקטובר – 8 באוקטובר
אוקטובר
לוח אירועים שנתי
הערות שוליים

↑  אני, אחרי 7 באוקטובר - מאמר של פרופ’ שחר ארזי
↑  מאיר בן שבת, על ישראל לגדוע את כל רעיונות 7 באוקטובר המבעבעים ביו"ש, באתר ישראל היום, 31 במאי 2024
↑   ארז הראל, פריצת עשרות שב"חים ויריות על היישובים: כך עלול להיראות 7 באוקטובר בשרון, באתר הארץ, 27 במאי 2024
↑  מיטל יסעור בית-אור, קרבות אגו ועיכוב בטיפול: 7 באוקטובר של בתי החולים, באתר ישראל היום, 29 במאי 2024
↑  צוות מרכז טאוב, מלחמת 7 באוקטובר 2023 והשפעותיה על החברה והכלכלה בישראל, דצמבר 2023
↑   גדעון לוי, אחרי מלחמת 6 באוקטובר הגיע תיקון. מלחמת 7 באוקטובר גרועה ממנה, באתר הארץ, 1 בפברואר 2024
מבנה מגורים שרוף בקיבוץ בארי לאחר מתקפת ה-7 באוקטובר
דרוסוס קיסר, יורש העצר של טיבריוס
נילס בוהר
היינריך הימלר
ולדימיר פוטין
נבוכדנאצר השני, מלך בבל
שארל התם
אדגר אלן פו
It Must be Love

| --- | --- |

 סינגל בביצוע לַאבִּי סיפר
 מתוך האלבום Crying Laughing Loving Lying
 יצא לאור:  1971
 מקום הקלטה:  צ'אפל סטודיו, לונדון
 סוגה:  פופ
 שפה:  אנגליברבדוסת
 אורך:  3:57
 חברת תקליטים:  PYE
 הפקה:  לאבי סיפרה
"It Must be Love" (בעברית: "זו חייבת להיות אהבה") הוא שיר שנכתב והוקלט בשנת 1971 על ידי הזמר הבריטי לאבי סיפר (Labi Siffre) (אנ'), ויצא לאור באלבומו "Crying Laughing Loving Lying" משנת 1972.
 השיר הוקלט גם על ידי להקת הסקא-פופ הבריטית מאדנס בשנת 1981.
גרסת לאבי סיפר

לאבִּי סיפר נולד בשנת 1945 כרביעי מבין חמישה ילדים, לאם בריטית ממוצא אנגלי ואפרו-ברבדיאני ולאב ניגרי. סיפר הוציא שישה אלבומים מ-1970 עד 1975 ועוד ארבעה מ-1988 עד 1998.

ההקלטה המקורית של "It Must be Love" יצאה כסינגל בשנת 1971, והגיעה למקום ה-14 בינואר 1972 במצעד הסינגלים הבריטי. השיר הופיע גם באלבומו של סיפר, "Crying Laughing Loving Lying" משנת 1972.

בשנת 1994, גרסת המקור של סיפר, עם מילים שונות, הופיעה בפרסומת עבור בנק מידלנד (אנ') (כיום בבעלות חברת האחזקות HSBC).

השיר הופיע בשנת 2007, בפרסומת טלוויזיה בריטית עבור חברת התקשורת וודאפון.
גרסת לאבי סיפר > מיקומי שיא

| מצעד (1971–1972) | מיקום שיא |
| --- | --- |
אוסטרליה (Kent Music Report): 46
הולנד (סינגל טופ 100): 25
סינגלים בריטיים (OCC): 14
גרסת מאדנס

| --- | --- |

 סינגל בביצוע מאדנס
 מתוך האלבום Complete Madness
 יצא לאור:  25 בנובמבר 1981
 סוגה:  רגאיי • פופ • גל חדש
 שפה:  אנגלית
 אורך:  3:19
 חברת תקליטים:  Stiff
 כתיבה:  לאבי סיפרה
 הפקה:  קלייב באנגר   אלן וינסטאנלי
הגרסה של להקת מאדנס יצאה במקור כסינגל עצמאי בסוף 1981, והגיעה למקום הרביעי במצעד הסינגלים הבריטי. השיר הופיע באלבום האוסף של מאדנס "Complete Madness" בשנה שלאחר מכן.

בשנת 1983 הגיע השיר למקום ה-33 במצעד הבילבורד האמריקאי.

בשנת 2009, הופיעה גרסת כיסוי לשיר, בפרסומת עבור חברת LoveFilm (ספקית בריטית של משלוחי DVD בדואר ושל הזרמת וידאו).

בשנת 2012, ביצעה להקת מאדנס את השיר, יחד עם הזמר הבריטי אולי מארס בפסטיבל V.
בתרבות

השיר הופיע בסרט הקולנוע "The Tall Guy" (אנ') משנת 1989, בכיכובם של ג'ף גולדבלום, רואן אטקינסון ואמה תומפסון. סאגס, סולן להקת מאדנס, הופיע גם הוא בסרט בזמן ששר את השיר.
השיר הופיע בשנת 2017 בקומדיה הרומנטית האמריקאית "The lovers" (אנ') בכיכובם של דברה ווינגר, טרייסי לטס, איידן גילן, מלורה וולטרס, טיילר רוס וג'סיקה סולה.
השיר הופיע בסרט הקולנוע איים אבודים משנת 2008, בכיכובם של מיכאל מושונוב, אושרי כהן, שמיל בן ארי, ויובל שרף, בסצנה האחרונה של הסרט.
גרסאות כיסוי נוספות

בשנת 1975, השיר זכה לגרסת כיסוי על ידי הזמרת הבריטית לין פול (אנ'), סולנית להקת The New Seekers (אנ').
בשנת 2019 הופיע השיר באלבום "Children in Need" עבור ארגון הצדקה הבריטי של ה-BBC לילדים וצעירים מעוטי יכולת בבריטניה. השיר בוצע על ידי השחקנים הבריטיים הלנה בונהם קרטר, ג'ים ברודבנט, אוליביה קולמן, שון דולי, לוק אוונס, סוראן ג'ונס, אדריאן לסטר, הימש פאטל, דייוויד טננט וג'ודי ויטאקר.
הלהקה הישראלית "Wonder Years" (ליאור סקר, שגיא אחיאל ודן קרפמן), ביצעו גרסת כיסוי לשיר, בתוכנית המציאות "הכוכב הבא לאירוויזיון 2020".
הערות שוליים

↑  Sean Thomas, Sounds like Madness (or Fleetwood Mac . . .), Independent, ‏4.12.1994
↑  Vodafone - it must be love, Advert.ge, ‏December 2007
↑  Tall Guy - It Must Be Love, יוטיוב, ‏3.4.2017
↑  'The Lovers' Official Trailer (2017) | Debra Winger, Tracy Letts, יוטיוב, ‏16.3.2017
↑  Lyn Paul - It Must Be Love (1975), יוטיוב, ‏9.3.2011
↑  The Actors, It Must Be Love, יוטיוב, ‏30.11.2022
↑  Alma, It Must be Love, עלמה מיוזיק, ‏2020
| --- | --- |
בקרת זהויות :  MusicBrainz release group: 95f0bbf2-14f7-3af7-8611-6ca56a6c9305  MusicBrainz work: e8a79b9a-2cca-38d7-81c8-2e8fada72f81
חיל ההנדסה הקרבית

.
| --- | --- |
  
סמל הכומתה, תג ודגל חיל ההנדסה
 הנדסה קרבית – ראשונים תמיד
 פרטים
 כינוי:  הכסופים, מוהנדסים, חבלנים
 מדינה:  ישראל ישראל
 שיוך:   צה"ל
 סוג:  חיל
 אירועים ותאריכים
 תקופת הפעילות:  1947–הווה (כ־78 שנים)
 מקים היחידה:  עמנואל שחר
 מלחמות:  כל מלחמות ישראל
 נתוני היחידה
 ייעוד:  הנדסה קרבית, הבטחת יכולת התמרון לצה"ל, שלילת יכולת התמרון מהאויב, מיגון ושרידות כוחות צה"ל, הריסת והשמדת תשתיות אויב
 ציוד עיקרי:  אמצעים של חיל ההנדסה: רובה M4A1, דחפור D9, פומ"ה, נמ"ר הנדסי, אמצעי מיקוש וחבלה, צמ"ה, אמצעי אב"כ
 פיקוד
 יחידת אם:   זרוע היבשה
 דרגת המפקד:    תת-אלוף
 מפקד נוכחי:  תא"ל יואב טורחנסקי
 מפקדים:  ראו מפקדי החיל
 עיטורים
   פרס ביטחון ישראל,   אות הערכה מטעם הרמטכ"ל, ראו #עיטורים וצל"שים
חיל ההנדסה הקרבית (בראשי תיבות: חה"ן) הוא אחד החילות בזרוע היבשה של צבא הגנה לישראל. זהו כוח ההנדסה הקרבית של צה"ל. ייעודו של החיל הוא הבטחת יכולת התמרון של כוחות צה"ל בד בבד עם שלילת יכולת זו מהאויב, הבטחת שרידות כוחות צה"ל והשמדת תשתיות אויב תוך כדי לחימה רגלית וממוכנת, התעסקות בחבלה, מיקוש, צליחת מכשולים, הנדסה, בנייה והריסה. בנוסף אחראי החיל על תחומים שונים הדורשים ידע ומומחיות בנושאי הנדסה צבאית בהם רובוטיקה, לוחמת מנהרות, עיסוק בחומרי נפץ והתגוננות מפני נשק בלתי-קונבנציונלי. תפקידי החיל כוללים פריצת מכשולים, ביקוע קווי הגנה עוינים, פריצת שדות מוקשים, ניתוץ ביצורים, פריצת ופתיחת צירים, הכשרת צירי תנועה, גישור וצליחה, מיקוש הגנתי, עיסוק בחומרי נפץ, חבלה התקפית, חבלה וסילוק פצצות, בניית קווי הגנה ומכשולים, בניית ביצורים, הפעלת ציוד מכני הנדסי וציוד סער, משימות הריסה ובנייה תחת אש, והתגוננות מפני נשק בלתי-קונבנציונלי בשדה הקרב. כמו כן, לוחמי החיל (מלבד הצמ"ה) מאומנים בלוחמת חי"ר והפעלת רכב קרבי משוריין. החיל מופקד על 3 גדודי פלסים סדירים (גדוד 601 – "אסף", גדוד 603 – "להב" וגדוד 605 – "המח"ץ") ובהם מחלקות סיור ופלוגות צמ"ה (ציוד מכני הנדסי) כבד, גדודי מילואים נוספים ויהל"ם – יחידת הנדסה למשימות מיוחדת, יחידה מובחרת בצה"ל העוסקת בקומנדו הנדסי, חבלה, סילוק פצצות, רובוטיקה, לוחמת מנהרות ועוד. במסגרת מאמץ התמרון כוחות ההנדסה נכנסים ראשונים לשדה הקרב המשולב ומובילים את שאר הכוחות דרך צירים שנפרצו וזוכו ממכשולים טבעיים ומלאכותיים.
שורשי חיל ההנדסה נעוצים עוד בארגון "ההגנה" ובמתנדבי "היישוב" לצבא הבריטי במלחמת העולם השנייה והוא נוסד עם הקמת צה"ל על ידי הקצין עמנואל שחר. החיל השתתף בכל מלחמות ישראל ובמבצעים רבים, כאשר בחלקם הוא נטל תפקיד מרכזי. חיל ההנדסה זכה בפרס ביטחון ישראל ואות הערכה מבצעי מטעם הרמטכ"ל ומספר יחידות בחיל זכו בצל"ש יחידתי. חיילים רבים בחיל ההנדסה זכו לעיטורים וצל"שים.
קצין ההנדסה הראשי הנוכחי הוא תת-אלוף יואב טורחאנסקי.
מבנה ויחידות

חיל ההנדסה הקרבית הוא החיל האחראי להנדסה הצבאית (כלומר: הנדסה קרבית וביצורים) בצה"ל. בראשו עומד קצין ההנדסה הראשי (הקהנ"ר, בדרגת תת-אלוף) שאחראי הן לבניין הכוח ההנדסי, הן לתפעול של חיל ההנדסה והן לסיפוק צורכי ההנדסה של כלל הצבא. את כוחות ההנדסה עצמם מפעילים הפיקודים האזוריים. חיל ההנדסה הוא החיל האחראי בכל הקשור להנדסה קרבית בנושא החבלה, סילוק פצצות, מטענים וחומרי נפץ, מיקוש, פילוס, השמדת מבני טרור ומלכוד וכדומה.
בנוסף להתמחות ההנדסית מאומנים לוחמי ההנדסה (הפלוגות הרובאיות והסיור) גם בלוחמת חי"ר כחלק מתפקידם הקרבי, ומוגדרים בצה"ל כלוחמי חוד. לעיתים קרובות מסייע חיל ההנדסה גם לכוחות חיל הרגלים במשימותיהם, גם אם אין להם היבט הנדסי, ומבצע משימות לחימה, הסתערות, לחימה בטרור, וביטחון שוטף.
כל לוחמי ההנדסה (פלסים) זוכים להכשרת רובאי 05 ופלס 05 בטירונות והפלסים הקרביים מוכשרים לרמת רובאי 06‏ ופלס 06. כמו כן, עקב הצורך בסיוע הנדסי צמוד לכוחות החי"ר, לכל חטיבת חי"ר מצורפת פלוגת חבלה והנדסה (פלחה"ן), זוהי פלוגת חיילים מובחרת מחטיבת החי"ר שעוברת הכשרה בת חודשיים בבית הספר להנדסה צבאית (בהל"ץ) אך איננה כפופה לחיל ההנדסה אלא לחטיבה שבה היא פועלת. לוחמי ההנדסה הם פלסים ולוחמי חי"ר לכל דבר, וכינויים הוא "מוהנדסים".
חיל ההנדסה מחולק למספר יחידות עיקריות:
גדודי הנדסה קרבית (גדחה"ן) בסדיר ובמילואים
כל גדוד כולל פלוגות רובאיות – הפלוגות המבצעיות המתעסקים בחבלה, מיקוש, פריצת מכשולים, פיצוץ והשמדת תשתיות, תפעול רק"ם הנדסי, הנדסה קרבית. בנוסף הם עוסקים גם בלוחמה תת-קרקע, לוחמת חי"ר ולוחמה ממוכנת (על גבי נגמ"שים, פומ"ה ונמ"ר הנדסי). הגדודים נמצאים לסירוגין בתקופת של פעילויות ביטחון שוטף בגזרות מסוימות כל 4 חודשים ותקופת אימונים גדודיים כל 4 חודשים.
כל גדוד כולל מחלקת סיור – יחידה מובחרת העוסקת בסיור הנדסי ופעילות בט"ש מורכבת.
כל גדוד כולל פלוגת צמ"ה קרבית גדודית המפעילה דחפורי D9 משוריינים וכלים הנדסיים נוספים.
יחידות הנדסה פיקודיות – כל פיקוד כולל מהנ"פיה (מפקדת הנדסה פיקודית) האחראית על הפעילות ההנדסית בפיקוד, כולל בניית ביצורים, מכשולים ותשתיות צבאיות.
מערך הצמ"ה – כולל גדודי צמ"ה פיקודיים במילואים ופלוגות צמ"ה בגדודים הסדירים ובגדודי המילואים. יחידות הצמ"ה מפעילות ציוד מכני הנדסי (כולל דחפורי D9 משוריינים, מחפרים, שופלים, מקדחי-בורות וטנקי גישור) ועוסקות בלחימה הנדסית, פריצה וסער תחת אש, ובניית ביצורים בחזית.
יהל"ם – יחידה הנדסית למשימות מיוחדות. זוהי יחידת עילית וקומנדו הנדסי של החיל המאורגנת כאגד הנדסי. עיסוקיה כוללים סיור הנדסי, חבלה התקפית, חבלה וסילוק פצצות, רובוטיקה, לוחמת מנהרות והתגוננות מפני איומי אב"כ.
בית הספר להנדסה צבאית (בהל"ץ), שכולל את גדוד 614 (גדוד הפיקוד), המשמש כגדחה"ן נוסף בעתות חירום.
גדוד הסיוע הכימי (לשעבר גדוד האב"כ) – גדוד שייעודו הוא הגנה מפני איומי אב"כ ונשק בלתי-קונבנציונלי כמו גם טיהור אזורים וכלים שנפגעו מחומרי לחימה כימיים. הגדוד הוקם על בסיס פלוגות אנקור, ברקן, גרניט, ופלוגת ההכשרה "דיה". הגדוד נסגר ופורק ב-2015.
מבנה ויחידות > גדודי הנדסה קרבית

גדודי ההנדסה הקרבית מהווים את עיקר כוחו של החיל בעת שגרה. מדובר בגדודי פלסים המשלבים פלוגות רובאיות, מחלקות סיור ופלוגת צמ"ה. ייעוד נוסף של הגדודים במלחמה הוא סיוע לכוחות החי"ר והשריון בלחימה אורבנית בשטח בנוי באופן רגלי וממוכן, וייעוד עיקרי נוסף של התעסקות בחבלה, מיקוש והנדסה והשמדת תשתיות טרור. בשגרה בנוסף למשימות הנדסה קרבית מוכשרים הפלסים כלוחמי חי"ר ומבצעים משימות של חי"ר במלחמה וגם ביטחון שוטף, מארבים, מעצרים ופשיטות על בתי מבוקשים.
ישנם שלושה גדודי הנדסה בשירות סדיר ועוד מספר רב יותר בשירות מילואים. שלושת הגדודים הסדירים הם:
| תג | גדוד | מספר | פלוגות | כפוף לחטיבה | מורשת (באתר עמותת חה"ן) |
| --- | --- | --- | --- | --- | --- |
|  | אסף | 601 | אדיר, בז, גרזן, דקל, חתולי הרעם, פלס״ם ״הוריקן״. |  חטיבה 401 | גדוד 601 – אסף |
|  | להב | 603 | ארז, ברקן, גדעון, דוהר, ציפורני החתול |  חטיבה 7 | גדוד 603 – להב |
|  | המח"ץ | 605 | אשד, בזלת, געש, דולב, חתולי הפרא |  חטיבה 188 | גדוד 605 – המח"ץ |
גדודי הנדסה במילואים:
| תג | גדוד ומספר | כינוי | כפוף ל- | עוצבה |
| --- | --- | --- | --- | --- |
|  | גדוד 271 |  |  חטיבת המחץ |  עוצבת סיני |
|  | גדוד 710 |  |  עוצבת ראם |  אוגדה 99 |
|  | גדוד 749 |  |  חטיבת ביסלמ"ח |  |
|  | גדוד 924 | "חתולי המדבר" |  חטיבת הראל |  עוצבת סיני |
|  | גדוד 5067 | "שוברי הארזים" |  פיקוד הצפון |  |
|  | גדוד 5280 |  |  חטיבת אלכסנדרוני |  עוצבת הגליל |
|  | גדוד 5832 | "תמסחי הצפון" |  פיקוד הצפון |  |
|  | גדוד 7071 |  |  חטיבת קרייתי |  עוצבת המפץ |
|  | גדוד 7086 | "אלון" |  חטיבת גולני |  עוצבת געש |
|  | גדוד 7107 | "רז" |  חטיבת הנח"ל |  עוצבת הפלדה |
|  | גדוד 8011 |  |  |  |
|  | גדוד 8170 |  |  חטיבת גבעתי |  עוצבת הפלדה |
|  | גדוד 8173 | "הגליל" |  חטיבת עציוני |  עוצבת געש |
|  | גדוד 8219 | "פלסי האש" |  עוצבת חצי האש |  עוצבת האש |
|  | גדוד 9227 | "פלסי הבזלת" |  עוצבת יפתח |  עוצבת הבשן |
|  | גדוד צמ"ה 7058 | "מבקיעי המרכז" |  פיקוד המרכז |  |
|  | גדוד צמ"ה 7064 | "דובי הצפון" |  פיקוד הצפון |  |
|  | גדוד צמ"ה 8163 |  |  פיקוד הדרום |  |
מבנה ויחידות > גדודי הנדסה קרבית > היסטוריה של הגדודים

בין היחידות המרכיבות את חיל ההנדסה הקרבית של צה"ל, קיימים 3 גדודים סדירים שמספריהם – 601, 603 ו–605 – הם כמספרי 3 מפלוגות המתנדבים הארצישראליים לחיל החפרים בצבא הבריטי במלחמת העולם השנייה, אות וציון למורשתו של החיל שהחלה כבר עם הקמת פלוגות המתנדבים הארצישראליים לחיל החפרים בצבא הבריטי
גדוד אסף 601 היה הגדחה"ן הראשון בצה"ל והוקם על בסיס פלוגות הנדסה מחטיבת גולני, חטיבת גבעתי וחטיבה 7 ב-1947. הפלוגות אוחדו לגדוד סדיר ב-1954. הגדוד עזר בסלילת "שביל הנחש" למצדה. בשנת 1956 הוקמה פלוגת הצמ"ה של הגדוד. הגדוד השתתף בכל מלחמות ישראל. בשנת 1956 זכה בצל"ש רמטכ"ל גדודי (הראשון בסוגו בצה"ל) על מבצע עמורה להרס התשתיות המצריות בחצי האי סיני. בשנים 1967–1969 פעל הגדוד בבניית ואחזקת ביצורי קו בר-לב תחת הפגזות מצריות כבדות. בזכות פעילות זאת זכה חיל ההנדסה בפרס ביטחון ישראל ב-1969. בעקבות הסכם השלום בין ישראל למצרים והחזרת חצי האי סיני למצרים, היה הגדוד אחראי לפיצוץ מתקני מודיעין, בקרה אווירית ואחרים, כגון אום חשיבה ויב"א 511. ב-1982 נטל הגדוד תחת פיקודו של פיני דגן חלק חשוב במבצע שלום הגליל והגיע עד לביירות, שם ביצע ירי צפע שריון ברחוב שהיה ממולכד ועמוס מחבלים. ב-7 באוקטובר 2000 נחטפו 3 מחיילי הגדוד על ידי חזבאללה. גופותיהם הוחזרו רק ב-2004 אחרי משא ומתן ממושך שכלל גם שחרור של כ-400 מחבלים מהכלא הישראלי. בשנות ה-2000 הוכפף מפיקוד המרכז לחטיבה 401. הגדוד היה הראשון שהוזנק לגזרת לבנון בפרוץ מלחמת לבנון השנייה ולוחמיו פרצו צירים, הרסו מוצבים והשמידו "שמורות טבע" (בונקרים) של חזבאללה. הגדוד לחם במבצע עופרת יצוקה ומבצע צוק איתן.
גדוד המח"ץ 605 הוקם אחרי מלחמת יום הכיפורים על בסיס גדוד צליחה במילואים שהוקם ב-1967 ונקרא גם הוא "גדוד 605". הגדוד הכשיר את גדודי הצליחה במילואים 630 ו-634 והשתתף בפעולת כראמה. הגדוד לקח חלק במבצע אבירי לב לצליחת תעלת סואץ. ב-1977 הוצב ת"פ פיקוד הצפון וב-1978 הפך לגדוד הנדסה משוריין. בשנת 2002 זכה הגדוד בצל"ש רמטכ"ל גדודי על פעולתו באירועי גאות ושפל ומבצע חומת מגן. בשנות ה-2000 הוכפף מפיקוד הצפון לחטיבה 188. במלחמת לבנון השנייה פרץ הגדוד צירים חשובים והשמיד "שמורות טבע" (בונקרים) של חזבאללה. כמו כן חילץ כוחות שריון תחת אש ופרץ את הציר בקרב בוואדי סלוקי הגדוד איבד 2 לוחמי צמ"ה מפגיעת טיל נ"ט. הגדוד לחם במבצע עופרת יצוקה ומבצע צוק איתן.
גדוד להב 603 הוקם ב-1993 על-מנת לסייע בהחזקת רצועת הביטחון בדרום לבנון. קדם לגדוד זה גדחה"ן מילואים בשם זה שפעל בפיקוד הדרום עקב מחסור בכוחות הנדסה באזור זה. במהלך האינתיפאדה השנייה לחם הגדוד ביהודה ושומרון (עד מבצע חומת מגן) ולאחר מכן תפס קו ברצועת עזה, שם היה אחראי להריגתם של למעלה מ-70 מחבלים בגזרה – הישג שבגינו זכתה מחלקת הסיור של הגדוד בצל"ש. בנוסף סייעו לוחמי הגדוד להתבצרות ומיגון הכוחות והיישובים בגזרה. בשנות ה-2000 הוכפף מפיקוד הדרום לחטיבה 7. הגדוד לחם במלחמת לבנון השנייה ופרץ צירים חשובים. הגדוד לחם גם במבצע עופרת יצוקה ומבצע צוק איתן ברצועת עזה. שלושה מלוחמי הגדוד קיבלו צל"ש על לחימתם בצוק איתן. במהלך מבצע צוק איתן, הגדוד איבד 3 לוחמים ובניהם מפקד כיתה מאחת מהפלוגות הרובאיות.
מבנה ויחידות > מחלקות סיור

מחלקת סיור (מחס"ר) היא מחלקה בגדוד שתפקידה הוא סיור הנדסי.
מחלקת הסיור הראשונה בגדוד הנדסה הוקמה ב-1994, מייסדיה היו קציניה ומפקדיה של סיירת יעל מיחידת יהל"ם.
מטרתם הייתה להקים צוות סיור קטן ואיכותי שיבצע משימות כגון: תצפית ומודיעין בקו המגע בצורה איכותית עם מיומנות גבוהה בכל סוגי הלוחמה (שטח פתוח, סבוך, ובנוי), הסוואה ברמה גבוהה מאוד, ניווטים רגליים ורכובים, לוט"ר ופריצה, וכך היה. ב-2005 זכה המחס"ר של גדוד 603 בצל"ש אלוף פיקוד הדרום על פעילותו ברצועת עזה בה הרג כמות שיא של כ-70 מחבלים, חלקם על ידי צליפה ביום ובלילה.
בכל גדוד הנדסה ישנה מחלקת סיור. הצוות מונה 16 לוחמים המתניידים על 4 האמרים בפיקוד מפקד צוות. המחס"ר מורכב בדרך כלל מן החיילים המצטיינים בגדוד. בעת מלחמה מטרת המחס"ר היא לסרוק את השטח, לאתר מכשולים בעוד מועד, ולספק מודיעין הנדסי. בעיתות שגרה ובעימות מוגבל מבצע המחס"ר את הפעילות המורכבת בגזרת הגדוד כולו, כולל מעצרים, פריצות, משימות חבלה, מארבים, סריקות לגילוי אמל"ח, תצפיות חודרות וכדומה.
לוחם חדש שמגיע עובר סדרת הכשרות הכוללות אימונים רבים: לוחמה, ניווטים, קורס מודיעין וסיור, הסוואה, פריצה, חבלה וקרב מגע. כמו כן יש אפשרות לצאת לקורסים מגוונים: נהיגה מבצעית, תשאול, מדריך קרב מגע, קורס תיעוד, חובשים, סיירות ועוד. כדי להתקבל למחס"ר יש להיות חייל מצטיין בגדוד: רק שניים עד ארבעה לוחמים מצטיינים מכל מחזור יתקבלו להכשרות, ורק הטובים מביניהם יגיעו למחס"ר עצמו.
מבנה ויחידות > יחידות הנדסה פיקודיות

יחידות ומפקדות ההנדסה הפיקודיות (נקראו בעבר מהנ"פיה – מפקדת הנדסה פיקודית) אחראיות על ביצור הגזרה וביצוע משימות הנדסיות שונות בשגרה ובשעת חירום. תפקידיהם כוללים בניית מוצבים, סלילת צירים, הקמת גדרות, הצבת מחסומים וביצוע פרויקטים הנדסיים גדולים (בשיתוף מרכז הבינוי וקבלנים אזרחיים). בעת מלחמה, מצטרפות היחידות הפיקודיות לאוגדות הפיקודיות ומסייעות להן במאמצי הפריצה, תוך ניצול הידע שרכשו על הגזרה בה התמקצעו. יחידות ההנדסה הפיקודיות כפופות לקצין ההנדסה הפיקודי (נקרא בעבר מהנ"פ = מפקד ההנדסה הפיקודי, נקרא גם "קצין ההנדסה של פיקוד הצפון/המרכז/הדרום") הכפוף פיקודית לאלוף הפיקוד, ומקצועית לקהנ"ר (קצין הנדסה ראשי).
י"פ חה"ן 801 – מפקדת הנדסה פיקוד הצפון (באתר עמותת חיל ההנדסה הקרבית: חה"ן 801 – מפקדת הנדסה פיקוד הצפון)
י"פ חה"ן 802 – מפקדת הנדסה פיקוד המרכז (באתר עמותת חיל ההנדסה הקרבית: חה"ן 802 – מפקדת הנדסה פיקוד המרכז).
י"פ חה"ן 803 – מפקדת הנדסה פיקוד הדרום (באתר עמותת חיל ההנדסה הקרבית: חה"ן 803 – מפקדת הנדסה פיקוד הדרום)